Jesmyn Ward

Jesmyn WARD (la 1an de aprilo 1977 en Berkeley, Kalifornio) estas usona verkisto kiu dufoje gajnis la Nacian Libropremion por Fikcio .

 Vivo 
Ward devenas de afrik-usona familio. Ŝi kreskis en la malgranda kampara Misisipa komunumo de DeLisle . Post esti ĉikanita dum ŝiaj lernejaj jaroj fare de kaj ŝiaj nigraj samlernejanoj kaj poste de blankaj samklasanoj en privatlernejo, ŝi evoluigis amo-malamo-rilaton kun sia hejmurbo Ed Lavandera (November 18, 2011). "Ignored by literary world, Jesmyn Ward wins National Book Award" , CNN..

Ward studentiĝis ĉe la Universitato de Miĉigano en 2005 kun Majstro pri Belartoj (MFA) en kreiva verkado kaj revenis al Misisipo. Tie ŝi kaj ŝia familio travivis la okazaĵojn de Uragano Katrina en aŭgusto de tiu jaro. Dum tiu tempo, ŝia domo estis inundita, kaj ŝia posta fuĝo en la aŭto ne atingis ŝin tre malproksimen. En la fino, la tuta familio finis resti kun fremduloj. Post la uragano, Ward rekomencis sian laboron ĉe la Universitato de Nov-Orleano. Survoje al sia universitato, ŝi povis kompari la damaĝon suferitan de aliaj loĝantoj de la marborda regiono kun siaj propraj spertoj .

En 2008, la unua libro de Ward, Where the Line Bleeds, estis publikigita, kaj ŝi poste verkis sian premiitan libron, Salvage the Bones Jeffrey Brown (August 26, 2011). "In 'Salvage the Bones,' Jesmyn Ward Tells Personal Story of Hurricane Katrina" , PBS NewsHour., kiu estis publikigita en la angla en 2011. Ŝia 2013 libro Men We Reaped traktas la sorton de ŝia frato kaj kvar aliaj junaj nigruloj kiuj perdis siajn vivojn en sia hejmurbo.

Ward estas lekciisto pri la angla en Universitato Tulane.  Antaŭ ŝia nomumo al profesoro, ŝi estis lektoro de kreiva verkado ĉe la Universitato de Suda Alabamo.

En 2017 al ŝi estis premiita stipendion MacArthur. En la sama jaro ŝi gajnis la Nacian Libropremion por la dua fojo por sia romano Sing, Unburied, Sing. La verko portretas afro-usonan familion en fikcia urbeto en Misisipo en la sekvo de Uragano Katrina. Dum la infanoj kreskas kun siaj geavoj, la patro estas en malliberejo kaj la patrino estas drogulo. Laŭ siaj propraj deklaroj, Ward volis verki romanon kiu estis en la tradicio de la klasikaj sudaj odiseoj kiel ekzemple La Vinberoj de Kolero, As I Lay Dying aŭ Huckleberry Finn, sed kun nigrula familio en la centro.

En 2019, Ward estis inkludita en la antologio de Margaret Busby New Daughters of Africa.

Ŝia edzo mortis pro severa spira malsano baldaŭ antaŭ la ekapero de la KOVIM-19-pandemio.

 Verkaro 

 Where the Line Bleeds. Agate Publishing. 2008
 Salvage the Bones. Bloomsbury Publishing, London 2011
 Men we reaped : a memoir. Bloomsbury Publishing, London 2013
 The Fire This Time. Essaysammlung. Simon & Schuster, 2016
 Sing, Unburied, Sing. Roman. Scribner, 2017

 Referencoj 

 Eksteraj ligiloj 

 la blogo de Jesmyn Ward
 Tvitera paĝo
 Jesmyn Ward diskutas Kie la Linio Sangas, YouTube
 Jesmyn Ward – ĉefaĵo ĉe BBCa Novaĵo
 Jesmyn Ward ĉe Biblioteko de Kongresaj Aŭtoritatoj — kun 3 katalogaj reĝistraĵoj

Kategorio:Usonaj verkistoj